చంద్రబాబు అక్రమాలను ప్రోత్సహించారు: జగన్‌ - Second day collectors conference - EENADU
అమరావతి: అక్రమంగా నిర్మించిన భవనంలో మాజీ ముఖ్యమంత్రి చంద్రబాబు నాయుడు ఉంటున్నారని ఏపీ సీఎం జగన్‌ అన్నారు. రెండోరోజు కలెక్టర్ల సదస్సులో ఆయన మాట్లాడుతూ.. '' ఇవాళ మనం కూర్చున్న భవనం అక్రమంగా నిర్మించిందే. ప్రజావేదిక భవనానికి చట్టపరమైన అనుమతులు లేవు. నదీ పరిరక్షణ చట్టానికి తూట్లు పొడిచి నిర్మించారు. ఈ భవనం పక్కనే మాజీ సీఎం చంద్రబాబు ఉంటున్నారు. సీఎం స్థాయిలో ఉన్న వ్యక్తి అక్రమ నిర్మాణాలను ప్రోత్సహించారు. సుపరిపాలన అంటే ఇదేనా.. అక్రమంగా నిర్మించిన భవనాల్లో నివసించడమా? అక్రమ నిర్మాణాల కూల్చివేత ఈ భవనంతోనే ప్రారంభమవుతుంది. ప్రజావేదిక నుంచి మొదలు పెట్టి ఈ రోడ్డంతా క్లీన్‌ చేస్తాం. రోడ్డు వెంట ఉన్న ఆక్రమణలన్నీ తొలగిస్తాం'' అని జగన్‌ స్పష్టం చేశారు.
''దేశంలోనే ఏపీ పోలీసు వ్యవస్థ ప్రథమ స్థానంలో ఉండాలి. ప్రజాస్వామ్య వ్యవస్థలో పోలీసుల పాత్ర చాలా కీలకం. రెండు లక్షల మంది ప్రజలు కలిసి ఒక ఎమ్మెల్యేను ఎన్నుకుంటారు. ఎమ్మెల్యే ఒక సమస్య తీసుకొచ్చినప్పుడు క్షుణ్ణంగా పరిశీలించాలి. సమస్య ఉందని ఎవరైనా మన వద్దకు వచ్చినప్పుడు వారి బాధను ఓపిగ్గా వినాలి. సానుకూలంగా వింటే 50శాతం సమస్య పరిష్కారమైనట్లే. గత ప్రభుత్వ హయాంలో ఎన్నో అక్రమాలు జరిగాయి. అక్రమ తవ్వకాలపై ప్రశ్నించిన అధికారిణిపై దాడిచేయడం చూశాం. మన కళ్ల ఎదుట అక్రమాలు జరుగుతున్నప్పుడు చూస్తూ ఊరుకుంటామా? ఏ స్థాయి వ్యక్తులు అక్రమాలు చేసినా చర్యలు తీసుకోవాలి'' అని సీఎం సూచించారు.
chandrababu akramaalanu prothsahinchaaru: jagan - Second day collectors conference - EENADU
amaravati: akramamgaa nirminchina bhavanamlo maji mukhyamantri chandrababu nayudu untunnaarani apy cm jagan annaru. rendoroju kalektarla sadassulo aayana maatlaadutuu.. '' ivaala manam kuurchunna bhavanam akramamgaa nirminchinde. prajaavedika bhavananiki chattaparamaina anumatulu levu. nadee parirakshana chattaniki thootlu podichi nirminchaaru. ee bhavanam pakkane maji cm chandrababu untunnaru. cm sthaayilo unna vyakti akrama nirmaanaalanu prothsahinchaaru. suparipaalana ante idena.. akramamgaa nirminchina bhavanaallo nivasinchadamaa? akrama nirmaanaala koolchiveta ee bhavanamtone praarambhamavutundi. prajaavedika nunchi modalu petti ee roddanta cleen chestam. roddu venta unna aakramanalannii tolagistam'' ani jagan spashtam chesaru.
''desamlone apy polisu vyavastha prathama sthaanamlo undaali. prajaaswaamya vyavasthalo polisula paatra chala keelakam. rendu lakshala mandi prajalu kalisi oka emmelyenu ennukuntaaru. emmelye oka samasya teesukochinappudu kshunnamgaa pariseelinchaali. samasya undani evaraina mana vaddaku vachinappudu vaari baadhanu opiggaa vinaali. saanukuulamgaa vinte 50saatam samasya parishkaaramainatle. gatha prabhutva hayamlo enno akramaalu jarigai. akrama tavvakaalapai prasninchina adhikaarinipai daadicheyadam chusham. mana kalla eduta akramaalu jarugutunnappudu chustuu oorukuntaamaa? e sthaayi vyaktulu akramaalu chesina charyalu teesukovali'' ani cm suuchimchaaru.